প্রথম টেস্ট সেঞ্চুরির পর ‘গার্ড অফ অনার’! দেশজুড়ে প্রশংসিত জুরেল

ওয়েব ডেস্ক: সাদা বলের পর লাল বলের ক্রিকেটেও দাপট দেখাচ্ছে ভারত (India Cricket Team)। ওয়েস্ট ইন্ডিজের বিরুদ্ধে প্রথম টেস্টের (India Vs West Indies) দ্বিতীয় দিনেই তিন ব্যাটারের সেঞ্চুরির উপর ভর করে ম্যাচে চালকের আসনে টিম ইন্ডিয়া। তবে তিনজনের মধ্যে এদিন নজর কাড়ে ধ্রুব জুরেলের (Dhruv Jurel) অভিনব সেলিব্রেশন (Century Celebration)। শতরান করে ‘গার্ড অফ অনার’ স্টাইলে ব্যাট উঁচিয়ে সেলিব্রেট করেন ভারতের এই তরুণ উইকেটকিপার-ব্যাটার। কিন্তু কেন এই সেলিব্রেশন? এর নেপথ্য কারণ আপনাকেও গর্বিত করবে।

এটা ছিল ধ্রুব জুরেলের আন্তর্জাতিক ক্রিকেট কেরিয়ারের প্রথম টেস্ট সেঞ্চুরি। তাই তিনি সেঞ্চুরি উৎসর্গ করেন ভারতীয় সেনাকে (Indian Army)। আহমেদাবাদে টেস্টের দ্বিতীয় দিনে দুর্দান্ত ব্যাটিং করে তিনি ১২৫ রানের ইনিংস খেলেন জুরেল। জাদেজার সঙ্গে তাঁর দারুণ জুটি ভারতকে বিপুল লিড এনে দেয়। দিন শেষে ভারতের রান ৫ উইকেটে ৪৪৮। ভারত এখন ক্যারিবিয়ানদের থেকে ২৮৬ রানে এগিয়ে।

আরও পড়ুন: আগামীর রোহিতদের তৈরিতে মগ্ন দ্রোণাচার্য কোচ দীনেশ লাড

এদিন হাফ-সেঞ্চুরি পূর্ণ করার পর বাবাকে শ্রদ্ধা জানাতে সেনা-সেলুট দেন জুরেল। আর সেঞ্চুরি হাঁকিয়ে ব্যাট উঁচিয়ে করেন অভিনব সেলিব্রেশন। আসলে ধ্রুবের বাবা কার্গিল যুদ্ধের সময় ভারতীয় সেনার এক বীর যোদ্ধা ছিলেন। তাই বাবার সঙ্গে সমগ্র ভারতীয় সেনাকে এই সেঞ্চুরি উৎসর্গ করলেন জুরেল। এই প্রসঙ্গে তিনি বলেন, “হাফ-সেঞ্চুরি করে বাবাকে স্যালুট করেছি। তবে সেঞ্চুরি সেলিব্রেশনের ব্যাপারটা আমি আগে থেকেই ভেবে রেখেছিলাম। ছোটবেলা থেকেই আমি সেনার খুব কাছাকাছি থেকেছি, বাবাকে দেখেছি। মাঠে আমরা যা করি, তার সঙ্গে যুদ্ধক্ষেত্রে তাঁদের লড়াইয়ের তুলনা চলে না। আমার শ্রদ্ধা সবসময় তাঁদের জন্য থাকবে।”

Bat raised, crowd in awe! #DhruvJurel turns patience into power with a maiden century to cherish.

Catch the LIVE action https://t.co/h0R35hkqVH #INDvWI 1st Test, Day 2 LIVE NOW on Star Sports & JioHotstar pic.twitter.com/DCDhvwb1yZ

— Star Sports (@StarSportsIndia) October 3, 2025

জুরেল আরও বলেন, “আমি এই সেঞ্চুরি ভারতীয় সেনাকে উৎসর্গ করছি। তাঁদের কাছ থেকে দেখেছি, কেমন করে তাঁরা দেশকে রক্ষা করেন। সেই অভিজ্ঞতা আমাকে বরাবর মুগ্ধ করেছে। ভবিষ্যতেও তাঁদের জন্য কিছু করতে পারলে গর্ববোধ করব।”